Haruna Salisu (an haife shi a ranar 1 ga watan Yunin shekara ta 1995) wanda aka fi sani da Chizo_1_Jamus ko kuma Chizo Germany, mawaƙin Jamus ne, ɗan wasan barkwanci, ɗan wasa, ɗan rawa, kuma mai tasiri a shafukan sada zumunta. An haifi Chizo Germany a garin Tudun Wada da ke jihar Kaduna a Najeriya, daga baya iyayensa suka koma Fagge da ke jihar Kano inda ya halarci makarantun firamare da islamiyya . Daga baya ya koma Chandit Barrack don samun takardar shaidar kammala sakandare (SSCE). Chizo ya shiga harkar nishaɗi ne a matsayin jarumi, daga baya sai fara waƙa bayan ya haɗu da jarumin Kannywood Adam A Zango . Ya yi waƙarsa ta farko mai suna “Sarƙa Zancen Banza” tare da Adam A Zango wadda ta yi fice. Sakamakon tashe-tashen hankula a Arewacin Najeriya Chizo Jamus ya yi hijira zuwa Jamhuriyar Nijar, Libiya, Italiya daga ƙarshe ya zauna a Jamus. Ya yi waƙoƙi da dama tare da abokinsa Bello Sisqo kamar su "Aisha", "Ifeoma", "Jarum" da "Abin".